মোল্লাহাটের সিংগাতী গ্রামের সংঘর্ষে আরও একজন নিহত

Sun, 08 Jun 2025 16:04:25 +0000

⁣মোল্লাহাটের সিংগাতি গ্রামের সংঘর্ষে আরও একজন নিহত।

রায়হান শেখ,
মোল্লাহাট, বাগেরহাট প্রতিনিধি :
০৮/০৬/২৫ ইং, রবিবার
গতকাল ০৭/০৬/২৫ বিকাল ৫ টায় সংঘর্ষে আজিজুল চৌধুরী নিহত হন ও রাত আনুমানিক ১১:৩০ টায় মুরসালিন চৌধুরী( ৩০) নিহত হন।
০৮/০৬/২৫ ইং রবিবার বিকাল ৫ ঘটিকায় নিহতদের বাসভবনে জানাজার নামাজ অনুষ্ঠিত হয়। হাজার হাজার লোকজন জানাযায় শরিক হন। নিহতদের বাড়িতে শোকের মাতম চলছে। ভুক্তভোগীদের থেকে জানা যায়, কোরবানির মাংস বিতরণের ঘটনাটি মিথ্যা। নিহতদের পরিবার ও ভুক্তভোগীগণ এ নেক্কারজনক ঘটনার সুষ্ঠু বিচার দাবি করেন। হামলাকারীদের সাথে যোগাযোগ করার চেষ্টা হলে, যোগাযোগ করা সম্ভব হয়নি।

পুলিশ ও স্থানীয় সূত্রে জানা যায়, চুলখোলা ইউনিয়নের সিংগাতি গ্রামের কাবিল চৌধুরী ও মাসুম চৌধুরীর মধ্যে দীর্ঘদিন যাবৎ বিরোধ চলছিল। এ বিরোধকে কেন্দ্র করে ০৭/০৬/২৫ শনিবার বিকাল ৫ ঘটিকায় আজিজুল চৌধুরি ও মোরসালিন এর বাড়িতে মাসুম চৌধুরী গ্রুপের লোকজন পরিকল্পিতভাবে ঘেরাও করে দেশীয় অস্ত্রশস্ত্রসহ অতর্কিত হামলা চালায়।

কাবুল চৌধুরী ও মাসুম চৌধুরী সম্পর্কে মামাতো ফুফাতো ভাই হন। তাদের এ বিরোধ ৫০- ৬০ বছর ধরে চলে আসছে।
এ বিরোধের জের ধরে গতকাল এ নেক্কারজনক জন্য ঘটনা ঘটে।

এলাকায় পুলিশ বাহিনী সেনাবাহিনী সদস্যরা টহল দিচ্ছেন। এলাকায় থমথমে অবস্থা বিরাজ করছে। হামলাকারীদের বাড়ি পুরুষ শূন্য।
মোল্লাহাট থানা ভারপ্রাপ্ত কর্মকর্তা জনাব শফিকুল ইসলামের সাথে যোগাযোগ করা হলে তিনি জানান, এ ঘটনায় এখনো পর্যন্ত কোন মামলা হয়নি।