মোল্লাহাটের সিংগাতী গ্রামে সংঘর্ষ পরবর্তী ব্যাপক লুট-পাটের অভিযোগ

Mon, 09 Jun 2025 08:46:39 +0000

⁣মোল্লাহাটের সিংগাতি গ্রামের সংঘর্ষের পর ব্যাপক লুট-পাটের অভিযোগ :

রায়হান শেখ,
মোল্লাহাট (বাগেরহাট) প্রতিনিধি :
০৯/০৬/২০২৫ইং, সোমবার।

শনিবার ঈদের দিন বাগেরহাটের মোল্লাহাটের সিংগাতী গ্রামের সংঘর্ষের পর নিহতদের গ্রুপের লোকজন হামলাকারীদের ঘর - বাড়িতে ব্যাপক লুটপাট চালায় বলে অভিযোগ করেন সিংগাতী গ্রামের পুত্রবধূ শাহনাজ পারভিন (৩০), স্বামী দুলাল চৌধুরী। তিনি বলেন, ঈদের দিন সন্ধ্যার পর অতর্কিতভাবে মহিলাসহ বেশ কিছু ব্যক্তি তাদের বাড়িতে হামলা করে এতে ব্যাপক ক্ষয়ক্ষতিসহ লুটপাট করেন। একটি মোটরসাইকেল, স্বর্ণালংকার, মূল্যবান আসবাবপত্রসহ প্রায় পঞ্চাশ লক্ষাধিক টাকার মালামাল লুটপাট করে। তার মেয়ে লামিয়া চৌধুরী (১০); তাহাকে দেশীয় অস্ত্র দিয়ে গুরুতর আহত করে। তার নাবালকপুত্র রিফাত চৌধুরী( ৪), তাকে কোল থেকে কেড়ে নিয়ে জবাই করতে যায়। প্রাণভয়ে তারা পরিবারসহ অন্য গ্রামে আশ্রয় নিয়েছেন। এছাড়াও ওই গ্রামের ওসিকার চৌধুরী, রফিক চৌধুরী, বদদুল চৌধুরী, সুখ, ইমাত চৌধুরী ;পিতা বাসি চৌধুরী। কাবিল চৌধুরী, ইসরাফিল চৌধুরী এদের বাড়িঘর ভাঙচুর ও লুটপাটের অভিযোগ এসেছে। ফখরুল চৌধুরীর ঘর লুট সহ দুইটা গরু হামলাকারী নিয়ে যায়।ইমানদুল চৌধুরীর দুই তলা বিল্ডিং ভেঙ্গে ফেলেছে, মালামাল লুটপাট করেছে। ক্ষতিগ্রস্তরা প্রশাসনের দৃষ্টি আকর্ষণ করছেন।যাহাতে ওই গ্রামের লোকজন শান্তিতে বসবাস করতে পারে এবং প্রকৃত দোষিরা সাজা পায়।