জাহাঙ্গীরনগর বিশ্ববিদ্যালয়ের নাটক ও নাট্যতত্ত্ব বিভাগের প্রতিষ্ঠাতা নাট্যাচার্য সেলিম আল দীন-এর ৭৬ত

Mon, 18 Aug 2025 14:55:42 +0000

⁣নানা আয়োজনে বাংলা নাটকের প্রবাদপ্রতিম ব্যক্তিত্ব, জাহাঙ্গীরনগর বিশ্ববিদ্যালয়ের নাটক ও নাট্যতত্ত্ব বিভাগের প্রতিষ্ঠাতা নাট্যাচার্য সেলিম আল দীন-এর ৭৬তম জন্মজয়ন্তী পালিত হয়েছে। এ উপলক্ষে সকালে বিশ্ববিদ্যালয়ের পুরাতন কলা ভবনের সামনে থেকে একটি আনন্দ শোভাযাত্রা বের করা হয়। আনন্দ শোভাযাত্রাটি বিশ্ববিদ্যালয় বিভিন্ন সড়ক প্রদক্ষিণ করে বিশ্ববিদ্যালয়ের ডেইরিগেট এলাকায় তার সমাধিতে এসে শেষ হয়। পরে সেখানে তার সমাধিতে বিভিন্ন সংগঠনের পক্ষ থেকে ফুল দিয়ে শ্রদ্ধা নিবেদন করা হয়। এছাড়া এর আগে পুরাতন কলা ভবনে সেলিম আল দীন স্মরণে একটি বিশেষ নাটক প্রদর্শিত হয়। এসময় বিশ্ববিদ্যালয়ের নাটক ও নাট্যতত্ত্ব বিভাগের শিক্ষক শিক্ষার্থী ছাড়াও বিভিন্ন সংগঠনের লোকজন উপস্থিত ছিলেন।