কুয়াশার ভোরে খেজুর রস: গ্রামবাংলার শীতের ঐতিহ্য

Sat, 24 Jan 2026 11:54:02 +0000

⁣শীতের ভোর। কুয়াশায় ঢাকা গ্রামবাংলায় শুরু হয় এক চেনা ব্যস্ততা। ভোরের আলো ফোটার আগেই খেজুর গাছের নিচে জড়ো হন গাছিরা। হাতে মাটির হারি, কাঁধে দা—ঝুঁকি নিয়েই গাছ বেয়ে উঠে সংগ্রহ করেন মিষ্টি খেজুরের রস।
এই রস থেকেই তৈরি হয় ঝোলা গুড় ও পাটালি—যা গ্রামবাংলার শীতের স্বাদ ও ঐতিহ্যের অবিচ্ছেদ্য অংশ। তবে কুয়াশাচ্ছন্ন সকালে পিচ্ছিল খেজুর গাছে ওঠা মোটেও নিরাপদ নয়। জীবনের ঝুঁকি নিয়েই প্রতিদিন এই কাজ করেন গাছিরা।
শত কষ্টের মাঝেও আজও টিকে আছে গ্রামবাংলার এই প্রাচীন পেশা। শীত এলেই তাই গ্রামবাংলায় ফিরে আসে খেজুর রসের মৌসুমি উৎসব।
ভিডিওতে তুলে ধরা হয়েছে গ্রামবাংলার শীত, খেজুর রস সংগ্রহের বাস্তবতা ও ঐতিহ্যের গল্প।