হোসেনপুরে বৃক্ষ প্রেমিক হিসাবে বেশ সাড়া জাগিয়েছেন চাচা নজরুল ও ভাতিজা তানভীর

Sat, 05 Jul 2025 09:51:15 +0000

মোঃ সোহেল মিয়া কিশোরগঞ্জ

যতদূর চোখ যায় কেবলই সবুজের সমারোহ। চারদিক জুরে রয়েছে বিস্তৃর্ন মাঠ । মাঠ পেরোলেই পথ, আর পথের দু ধাড়ে দাড়িয়ে আছে বিভিন্ন প্রজাতির গাছ আর গাছ। বলছি কিশোরগঞ্জের হোসেনপুর উপজেলার শাহেদল ইউনিয়নের বীর পাইকশা গ্রামের কথা । বৃক্ষ প্রেমি চাচা ভাতিজার জন্মও এই গ্রামের চৌরা বাড়িতে। চাচা নজরুল ইসলাম ও ভাতিজা তানভীর ইতিমধ্যে বৃক্ষ রোপণ করে এলাকায় বেশ সাড়াও জাগিছেন। বাড়ির আঙ্গিনা, পুকুর পাড় সহ ফিসারির চারপাশে গিয়ে দেখা যায় বিভিন্ন প্রজাতির ফলজ, বনজ ও ঔষধী গাছ লাগানো। আর এসব গাছ গাছালি দেখতে প্রতিদিন বিভিন্ন এলাকা থেকে ছুটে আসেন বৃক্ষপ্রেমিরা। সরেজমিনে গিয়ে দেখা যায়, নজরুল ইসলাম ও ভাতিজা তানভীর দুজনে মিলে বাড়ির আঙ্গিনায় মাল্টা, লিচু, আম, নারিকেল সহ বিভিন্ন রকমের ফলজ গাছের চারা রোপণ করছেন, পাশাপাশি পুরোনো গাছ গুলোর পরিচর্যাও করছেন। আর এসব গাছের মধ্যে বেশির ভাগই সুপারি, নারিকেল, মাল্টা, লিচু, আম, কামরাঙ্গা, সহ প্রায় পাঁচ শতাধিক চারা। নতুন চাড়া গাছ রোপণের কাজে ব্যাস্ত চাচা ভাতিজা। আর এসব বৃক্ষ রোপণ করে এলাকায় ব্যাপক আলোচনায় এসেছেন তারা দুজন। কথা হয় তানভীরের চাচা নজরুল ইসলামের সাথে তিনি বলেন, অনেক দিন আগে থেকেই স্বপ্ন বাড়ির আঙ্গিনা সহ পতিত সকল জায়গায় গাছ লাগানোর, তাই সপ্নগুলোকে বাস্তবে রুপ দিতেই ভাতিজা তানভীর কে নিয়ে দুজনে গাছের চারা লাগানো শুরু করি , তিনি বলেন, বৃক্ষ থেকে যেমন আমাদের পরিবেশের ভারসাম্য রক্ষা হয় ও অক্সিজেন নেই, তেমনি তার ফল খেয়া শারীরিক পুষ্টির চাহিদা পূরন করা যায়। তাই আমাদের গুলো দেখে যাতে অন্যরাও বৃক্ষ রোপণ করতে উৎসাহী হয়, তার জন্যই আমাদের এই উদ্যোগ। বৃক্ষপ্রেমি তানভীর আহমেদ বলেন, আমারা সকলেই সুন্দর একটা জীবন চাই" আর সুন্দর জীবনের জন্য বৃক্ষ রোপণ করা আমাদের সকলের প্রয়োজন "। এদিকে ভাই, ভাতিজার বৃক্ষ প্রেমের আগ্রহ দেখে মুগ্ধ হয়ে তানভীরের প্রবাসী দুই চাচা বৃক্ষ প্রেমী খাইরুল ও কামরুল, মোবাইল ফোনে উৎসাহিত করেন তাদের । মাঝে মাঝে পরামর্শের পাশাপাশি অর্থের যোগানও দিয়ে থাকেন । এলাকাবাসী জানান, তাদের বৃক্ষ প্রেম দেখে আমরাও বাড়ির আঙ্গিনা সহ খালি জায়গায় গাছ লাগাচ্ছি ।