সুনামগঞ্জ পৌরসভার ২০২৫-২৬ অর্থবছরের জন্য ৬২কোটি ২ লাখ ১৭ হাজার ৩৯০ টাকার বাজেট ঘোষনা

Sun, 29 Jun 2025 16:30:41 +0000

সুনামগঞ্জ পৌরসভার ২০২৫-২৬ অর্থবছরের জন্য ৬২কোটি ২ লাখ ১৭ হাজার ৩৯০ টাকার সংশোধিত বাজেট ঘোষনা করা হয়েছে।

আজ রোববার বিকেল ৪টায় সুনামগঞ্জ পৌরসভার কার্যালয়ে সাংবাদিকদের উপস্থিতিতে বাজেট ঘোষনা করেন পৌর প্রশাসক মোঃ রেজাউল করিম।

তিনি বলেন,চলতি বছরে বাজেটে সর্বমোট আয়(রাজস্ব ও উন্নয়ন) খাতে ৬২ কোটি ২ লাখ ১৭ হাজার ৩৯০ টাকা,সর্বমোট ব্যয় ধরা হয়েছে ৫৬ কোটি ৮৭ লাখ ৫০ হাজার টাকা এবং স্থিতি ৫ কোটি ১৪ লাখ ৬৭ হাজার ৩৯০ টাকা। এদিকে ২০২৪-২৫ অর্থবছরে সর্বমোট আয়(রাজস্ব ও উন্নয়ন)খাতে ৩৬ কোটি ৮৮ লাখ ৫৭ হাজার ৩৯০ টাকা এবং সর্বমোট ব্যয় ছিল(রাজস্ব ও উন্নয়ন)খাতে ২৯ কোটি ৫৫ লাখ ৬৫ হাজার টাকা এবং স্থিতি ছিল ৭ কোটি ৩২ লাখ ৯৯ হাজার ৩৯০ টাকা।

বাজেট ঘোষনায় এ সময় উপস্থিত ছিলেন,সুনামগঞ্জ জেলা মাধ্যমিক কর্মকর্তা জাহাঙ্গীর আলম,জেলা প্রাথমিক শিক্ষা অফিসার মোহন লাল দাস,কৃষি পকৌশলী তাস কুমার তালুকদার,পৌরসভার নির্বাহী প্রকৌশলী কালীকৃষ্ণ পাল,পৌরসভার হিসাব রক্ষক সন্তোষ কুমার দাস,সহকারী প্রকৌশলী আশরাফুল ইসলাম কয়েস,ডাঃ রাজেশ সিংহ মিথুনসহ পৌরসভার কর্মকর্তা ও কর্মচারীরা উপস্থিত ছিলেন।