বাংলাদেশের বড় বড় পাতি নেতাদের পাপ কাজের কর্ম ফল

Tue, 29 Apr 2025 10:55:09 +0000

পাতি নেতাদের পাপ, কর্মফলের চিহ্ন জাতির গায়ে
ঢাকা: একসময় ছিলেন ক্ষমতার শিখরে। মুখে উন্নয়নের বুলি, অন্তরে ছিল লোভ ও দম্ভের বিষ। রাজনৈতিক দলকে ঢাল বানিয়ে, রাষ্ট্রের সম্পদকে ব্যক্তিগত ব্যাংক হিসাবের মতো ব্যবহার করেছেন। যেসব পাতি নেতা কোনোদিন ইউনিয়ন পরিষদের রেজুলেশন পড়েননি, তারাই হঠাৎ করে হয়ে উঠেছিলেন কোটি টাকার মালিক, জমিদার, ঠিকাদার কিংবা মিডিয়া মোগল।
জনগণের পয়সায় বিলাসবহুল গাড়ি চড়েছেন, বিদেশে সন্তানদের পড়াশোনার ব্যবস্থা করেছেন, দেশে ফিরেই ‘জনদরদি’ সাজার নাটক করেছেন। কিন্তু ইতিহাস ভুলে না। সময়ও নয়। আজ সেই অনেক নেতা পালিয়ে বেড়ান, কেউবা কারাগারের অন্ধকার প্রকোষ্ঠে দিন গুনছেন। যারা বাইরে আছেন, তাদের রাতের ঘুম হারাম হয়ে গেছে দুর্নীতি দমন কমিশনের এক চিঠিতে।
তাদের সন্তানরা আজ পরিচয়ে লজ্জা পান, এলাকাবাসী মুখ ফিরিয়ে নেয়, কখনো বা বাড়ির দেয়ালে লেখা হয়— “চোরের বাড়ি”। এসবই কর্মফল। জনগণের সঙ্গে প্রতারণা করে কেউ চিরকাল নিরাপদ থাকেনি। যারা মনে করেন ‘একটু খেয়েই নিই, সবাই তো খায়’, তাদের জন্য ইতিহাসের খাতায় প্রস্তুত হয়ে থাকে বিচার।
আজ সময় এসেছে প্রশ্ন তোলার— এই নেতারা কি সত্যিই রাজনীতি করতেন, নাকি শুধু পকেট ভারী করার পথ খুঁজতেন?